સુપ્રીમનો ચુકાદો માથે ચડાવવાનો વખત આવ્યો ત્યારે ફરી એના એ જ ‘ગુજરાતના વિદ્યાર્થીઓને અન્યાય’નાં રોદણાં રોવાં શરૂ થઈ ગયાં છે. જો સરકાર ખરેખર આ મામલે ગંભીર હોય તો ત્રણ વર્ષમાં આ સમસ્યાનો નિવેડો લાવી દીધો હોત. પણ ગુજરાતના કમનસીબે એ શક્ય બની શક્યું નથી. સૂત્રોના જણાવ્યા પ્રમાણે શિક્ષણ વિભાગના કેટલાક ઉચ્ચ અધિકારીઓ ખાનગી મેડિકલ કૉલેજોના લાભાર્થે નીટ ન યોજાય તે માટે સક્રિય રસ દાખવી રહ્યા છે.